Alegzandra/wili-2018-roplus huggingface dataset:
1990 — Мордовиянь КПСС комитетть васенце серетарец. Тяка кизоня октябрьковста путсь эсь кандидатуранц МАССР-ть Вярдень кужа оцюнянь вастс, интай сяськикс арась Николай Бирюковсь. Меле путсь эсь кандидатуранц Мордовиять пряфтонц вастс интай теенза изь ёта васенце кочкама.

1905 кизоня Орозай революциень тюремань кучка васттнень эзда фкясель Рав лангса. 1905 кизонь 10 (23) декабрьковста Орозаень районць арась Орозаень республикокс. Оцюнясель машина ки вяти Байкузов Фана. Сон судардсь 1905 кизонь 21 декабрьковс (1906 кизонь 3 январьковс).

Солтанть и Азоравать эзда тиевсть шкайнятне: Юрхтазоравась - куд ваксстонь, перень шкайнясь, Кудазоравась - кудть и кудонь ракшатнень шкайнясна, Банязоравась - банянь шкайнясь, Авиназоравась - овинонь шкайнясь, Паксязоравась - паксянь и лугань шкайнясь, Вирьазоравась - вирень шкайнясь, Ведьазоравась - ляйхнень шкайнясна. Тяфтама шкайняда ламоль: эрь кудть ули эсь Кудазоравац, эрь паксять эсь Паксязоравац и меле тянь лаца.

1958—1960 доцентоль инженеронь-текниконь факультетса. 1962—1970 кк. Карташов Валентин арась Н. П. Огаревонь лемса университетса тонафнемань коряс проректоркс. Кафедрать доцентоц (1982).

Лаијал Абуд (арабонь: ليال عبود‎:Шаблон:IPA-ar; народився 15 травня 1982 року) є ліванським поп-співаком, артистом народної музики, звуколіграфічним поетом, танцором-концертом, придатною моделлю, мусульманською гуманітарною та діловою жінкою.

Пуромкст ётафтовихть эрь кодама ошева, фкя-фкянь мельге суоми-угронь масторга. Вастсь эди тонадомань програмсь арьси Ломаньётконь комитетсь, пуромомамань (стане же ярмаконь) кизефкст путсть сай пуромксть Пуромомань комитетть инголи.

Салдоркс — салонь ванфтома кядьгоня. Мокшетне и эрзятне кунардонь пингста салдоркст тиендсть шуфтста. Ульсть эрь кодапт: оцюфт, ёмлат, тифт керьсефкаста, мазыста. Ульсть оцю С.: синь керсезь шуфтста парьня лаца, тяфтамса салсь ванфневсь сяда лама пингс. Ульсть С., конат вяри варяняда повфневсть мъргаса. Тиендсть ляпе шуфтста, пяшеста пяше жуватань, нармонень пряня лаца кундамка мархта салдоркст. Тиендсть яксяргоня яксярга лаца: тяфтапнень путнезь шра лангс, кшить ваксс.

Лишмотне (Equus) — тяниень пингста фкя ажа лишмонь понац эли аффинцпестявнень эзда фкя понась (Equidae s. Solidungula), аф финцпестявнень полгада фкясь (Perissodactyla). Омбоце тъналоть лемоц няфни: сембода эрявикс аффкаксшиц тя пильготне, конатнень ули аньцек фкя пестяса щаф сур. Кавозсь таргаф, сонь пяк кувака нусморонь пяльксоц. Лишмотне ульсть сембода эрявикс экомиень коряс ломаньти кильдем ёткса пяк ламос, интай синь эрявиксшисна юмась меканикияфтомада сюнеда. Авалишмоти мярьгихть эльде, атялишмоти мярьгихть айгор. Лишмонь лефксти мярьгихть ваша эли парне.

В.А. Ауновский тонафнезе аф аньцек этнографиять, мушендсь пинге археологиятивок. «1869 кизонь Симбирскяй губерниянь памятнай книжкаса» учёнайсь азондсь Краснослободскяй уездонь Рыбкина велеть маластонь кунардонь калмотнень колга.

вете числась пъцтай аф васьфневи. азондови тя тя числась идень лувомкаса, налхксемаса - фкя петя, кафта петя, долаенна - болаенна, вете, вете, судьясь туста шяярь надясь
Акша каль (латинокс Salix alba ; рузкс белая ива) – оцю шуфта, касы ляйхнень трвава, лоткова, лашмова. Кедец шобда тюсса, лопанза - акшет, лопатнень песна оржат. Панжи апрель-май ковста; видьмонза эвондайхть июньцта.

Силезие (силезиекс Ślůnsk; полекс Śląsk; чехокс Slezsko; латинокс Silesia) - эрямопингонь масторсь Кучка Явропса тяни явф Полень мастор, Чехмастор ди Германие ёткса. Сон козя минералень ди эряма пърдафксса, лувови эрявикс индустриянь аймакокс. Сяда оцю ошне Вроцлав, Катовице ди Острава.

Ваджра — (самскърхтань кяльса: ёндолонь кодяма эрьхтембяль) озкс илань вятеманди эрявикс паршись. Ваджра — Индра шкайть содафксоц, панжи ки содамошитненди. Латунень эли бронзань ниле илихне ладяфт ветецеть (кучкастоть) перьф, песна мянтьфт кучка илить ширес, ветецень омба песна сотнефт марс.

Сембе вастоц 2710 вайгяльбет² (сембода оцю район Мордовияса). Районть туркс моли федералень оцюки М5 Моску–Челяба ош (Рязань аймакста Пенза аймаку).

Кигель - тяниень пингть шарьхкодеви кода: кочкаф эди сюлмаф кшники лангонь кикрандазонь кярькс, фкя эли мъзярошка сяда лама якай электроулав эли таргай кикрандаз мархта, конатне эрявихть сонь тарксемонза.

Путешествияс тумдонза инголе Майнов киза тонафнесь мокшень и эрзянь кяльхнень эса. Тя пяк лездсь учёнайти корхнемс ломаттнень мархта синь шачема кяльсост. «Исторический вестник» журналть редакторонц С.Н. Шубинскяень валонзон коряс, «учёнайсь кочкась лама материалда мордовскяй народть антропологиянц, этнографиянц, юридическяй эряфонц-ащефонц, религиянц, кяленц и психологиянц колга».

Лушкина, Елена (рузкс Лушкина Елена Сергеевна) шачсь 1. 4. 1969 к. — Мокшава. Гимнаст. Шачсь Сараношса, Мордовия республикаса. Аделазе М. Евсевьевонь лемса МГПИ-ть. 1985-це кизоста сявомок - МАССР-нь Госкомспортонь кардай, 1989-це кизоста сявомок - спортонь гимнастикань коряс тонафты. Лушкина Елена сувсесь Советонь Сотксонь спортонь гимнастикань коряс кочкафксс (1985-86 кк.). Сяськондсь Советонь Сотксонь чемпионаттнень эса. Сатозе 2-це вастть Советонь Сотксонь калконь спартакиадать эса (1985 к.), Рузмасторонь Федерациень ломаттнень Спартакиадань абсолютонь чемпион (1986 к.), сяськондсь Ленинград - 85, Ленинград - 86 народъетконь турнирхнень эса. Арась инь виикс Марнек Сотксонь универсиадать эса (1988 к.), сяськондсь Болгариеса ломаньъетконь пялькстоматнень эса (1984 к.) Индиеса Советонь Сотксонь фестивальса (1986 к.)

Алька веле ( Альте-веле) (рузкс Алькино) - велесь Мордовия республикса Мокша масторса, Лашмонь районца Ковылкинаса . Эряйда 392 ломань (2001 к.)Ащи Сеитьма ляйть лангса, 40 вайгяльбе райононь кучкать, Ковылкино арнемаки лотксема вастть эзда.

Кяльть тизе американь кялень содай Джон Кихада (John Quijada). Ыфкуилсь ащи ёткась a priori философиянь ди логиконь кяль конань тизь сяда кърхкаста, сяда шарьхкодеви интай пяк кържа валса ломанень арьсематнень азондоманди. Лама кепотькст Кихадать грамматикста няфнихть ыфкуил кяльса азф иля аф тиф кяльда пяк нюрьхкяня. Ыфкуилонь валксоц ащи 3600 семантиконь юрда, конатне сотф стака матрица кондяма граматик вельде. Ыфкуилса кафта кялень пялькст: валонь тиихне ди адьюнктт.
Мокшетнень ульсь тяфтама койсна — Авань поза. Тя илась ётафневсь Очижида меле фкя таргань ётазь. 30 кудста аватне пуромкшнесть фкя оцю кудс, каннесть мархтост алхт, пачат, почфт эди марса пицесть авань поза. Фкя-фкянь каванямста, арьсекшнесть велеряйснонды пара сёронь шачема, мекпяли ся кудста, коса пидефоль авань позась, кукшеннять каннезь ся куду, коса тяфтама ила ётафтови сай кизоть.

Гистория о Илье Муромце и о Соловъе разбоинике. Печатлаф ГИМ сёрматксть коряс, Барсов 1592. XVIII сядокизонь омбоце пакш. Васенце печатлаф: Соколов, Этнография, 1927, N 1

Ливие (арабонь: ‏ليبيا‎ ‎ — Либия) — пялевень Африконь масторсь. Масторкитьксонза Египет, Судан, Чад, Нигер, Алжир ди Тунис мархта. Пряошец Триполи ошсь.

Суоминь кяль (суомикс suomen kieli) - кяльсь конань эса корхнихть сембода лама Суоми масторса эряйхть (92% 2006 к. коряс) ди суомит конат эряйхть иля масторга. Тя кафта масторонь кяльхнень эзда фкясь Суоми масторса ди Шведмасторса, коса корхнихть илань суоми кяльса ди меенкьели корхтафксса. Квен кяль пяк малады суоми кяльти, сон масторонь кяльхнень эзда фкясь Норвегияса.

Бартолина (латинокс Bartholina < Томас Бартолин, Thomas Bartolinus, 1616 - 1680) — Орхидея тъналста панчф касыкссь. 2 калопне (вид). Васьфневихть лямбеширень Африкса.

"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "

Эстинь кяль (эстиекс eesti keel) — тя кяльсь конань эса корхнихть эстит. Эстинь кяльсь Суоми-Угронь кяльхнень эзда фкясь, сувси Суоми-Балтонь кяльхнень тъналонь полгас ди Уралонь кяльхнень кундьяс. Суоми-Балтонь кяльхнень тъналонь полгас сувси тага Суоминь кяль ди иля кяльхне конатнень эса корхнихть Балтонь иневедь ширеса эряйхне.

Лендзины (Силезиякс: Lyńdźiny, Полекс: Lędziny) ошсь Силезиянь воеводшиса (Силезия аймаксь), Полень масторса. Лендзиныса 16 006 эряйда. Ошсь ушетфоль 1966 кизоня.

Лайме (латинокс Prunus padus) - аф сери шуфттнень эзда фкясь, торла юромоннесь, розань тъналста (Rosaceae). Касонды вирьга ди кофксонь ситерьксова сембе вастова Мокша масторса, сембе Рузмасторга Акша иневедень самс, Шивалгом Явропса, Азиеса. Сонь тага касфнесазь кода мазоптомань касыкс. GRIN лопать коряс Laurocerasus секциень эзда фкясь, атямарень (Cerasus) юромстонесь.

Лангакаяма щам - мокшень стирень щамсь. Мощкшень стирьхне, мзярда тейст топотькшнесь 16-18 киза, щашендсть лангакаяма щам. Тяфтама нярядть колга содавсь: стирсь кассь, од ломанць рьвакс максомань пингсонза. Тя щамть щашендозь оцю иласта: тяфтамса якасть церькаву, рьвяямас, лия илас. Тя щамса якасть аф аньцек од стирьхне, щашендсть лангакаямат од аватневок.

Марс - нилеце шары тяштсь Шить эзда. Лемоц сась латинонь кяльста, кунардонь римонь торпингонь шкай Марс лемста. Теенза сидеста мярьгихть "Якстерь планет" сонь тюсонц сюнеда.
Вьрьгаз (латинокс Canis lupus) — лофцань тряй ряфсь пинети маладыхнень тъналста. Койот (Canis latrans) эди шакал (Canis aureus) мархта вьрьгазсь сувси ёмла вьрьгазонь юрс. Тяда башка генонь секвенцияфтома ванондоматнень коряс сон ащи афкукс пинень атянь-атянькоц. Вьрьгазсь сембода оцюсь сонь тъналсонза, сонь ронгонц кувалмоц (пула мархта) 160 сантиметрашка, серец 90 сантиметрашка, 62 килограмшка сталмоц.

Мокшень стирьхне кой-кона велева каннесть прясост тяфта лемневи турбат. Мянтьф куйгорсь ланга сташендовсь якстерь котфса, мазопневсь эрь-кодама лентаса, пиндолдыняса. Тяфтама нарятт каннесть роштувань и очижинь шитнень, рьвеямань-рьвакс лисемань пингть.

Каргонь ки — мокшетнень мифологияса менельть тиезе Шкайсь, тяшттне, кев лаца, ульсть ала. Шкайсь кочказень синь, почердазень менельге тяфта, што лиссь Каргонь ки. Коряванза нармоттне ванцазь эсь киснон.

Атянь вазь - мокшень койхнень коряс эрь юромсь ванфтозе эсь атянь вазенц. Очижинь карша атянь вазь путнесть кърьвяснеф атянь штатолть ваксс. Тоза кайсесть йармакт, путнесть алхт.

Меенькьели - (суомикс meänkieli 'минек кяленьке'), илякс торнедалень суоминь — суоминь башка корхтафксснень ди масторонь Шведмасторонь кяльхнень эзда фкясь. Тя кяльса корхнихть пялевень Шведмасторонь Торне ляй ширеса эряйхне.

Смирнов И.Н. Мордва: Историко-этнографический очерк. 1 Пакш. Очерк истории//Известия Общества археологии, историии и этнографии при Казанском университете, 1892. - Т.10. Нолдама 3. лл.300-322

Тонафтфне арьсихть тя айнемань эряйксть няйфоц, улема, малады гаруданди. Путт ваксс сибиронь туркатнень хан-кэрэдэ — кафта айнема инголе няи нармотть.. Малады венгерань Лидерцти. Путт ваксс татаронь койгыраш, кыйгырыш — ёфксонь паваз нармонць, конась шачи кафтасть айгорхнень ёткса. Чуважекс тя паваз нармоньди мярьгихть куйкăрăш. Чувашнень арьсемаснон коряс сон кирьхксшка нармоннясь, конась шачи сисем кизонь атёкшень алстонза. Эрзят мярьгихть куйгорожти «трямка».

"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сузгярьге велесь - Сюдаска Атышев, Пирьхтьляй - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "

Темникав Ош (рузкс Темников) – кунардонь ошсь мишаринь модаса, Мордовияса инь сире ошсь, ушедфоль 1536 кизоня, 1779 кизоня сувась Рузмасторс.

Италиень кяль (италиекс italiano) - Романонь кяльхнень эзда фкясь. Идькспингста итальянокс корхнихть 63 мильоншка ломатть. Масторонь кяльсь Италиеса, Швайцариеса ди Сан Мариноса. Сон тага васенце кяльсь Ватикан ошса. Мала сире латинонь кяльти.

Ур — ингольдень пингонь ярмаксь тиф уронь кедьста. Диргепт и иля омба масторонь ярмакта башка урхт ульсть ярмак вастс кунардонь Мокша масторса. X сядокизода меле кшнинь ярмакт кармасть якама.

Рузонь тяштьфксса «Список населенных мест Пензенской губернии» (1869) Болдусь – казеннай веле 257 кудста. Великай Октябрьскяй социалистическяй революцияста – волостной, а 1941 – 1959 кизоста – райононь центра. Лемоц кирдьсы васенце велеряйть коряс: мокшеть Болда кризтозшида ингольдень лемть эзда..
Мокшень веле Пишля ляйть лангса. "Список населенных мест Пензенской губернии (1869)" кунардонь тяштьфксть эса Мокшень Пишлясь - казеннай веле 170 кудса, Инсарскяй уездса. Лемоц эвондась пеше ляй валхнень эзда.

Насонов А.Н. «Русская земля» и образование территории древнерусского государства. Историко-географическое исследование. Монголы и Русь. История татарской политики на Руси. - СПб.: Наука, 2006. Изд.2.

Атякш (др.-рус. куръ, рузкс петух) – саразонь атя. Сидеста саразонь атянкса валсь атякш нолдави, а эсь валсь сараз нолдави саразонь аванкса.

Арабонь кяль (арабонь: الْعَرَبيّة‎ - аль-арабийя) - эрек семитонь кяльхнень эзда сембода оцюсь. Тяниень стандартонь арабонь кяльсь сась кунардонь арабоннеста, фкясь конась судардсть сире пялевень арабонь корхтафксонь полгаста. Арабоннесь Исламонь ине эрявикссь кяльсь. Арабокс корхтайхть 280 мильонда лама ломатть Азияса, Африкса, Явропса и лама иля масторса.

Валенса шачсь Польшаса, Поповаса ошкса ашу тъналса. Тонафнесь тонафнемвастса ди профессиянь тонафнемвастса, покодсь текник-электрикокс Гданьсксонь венежтиема вастса. Койге коряс католик.

Кажзеелень пальма (латинокс Rhapidophyllum hystrix) - фкя ажа Rhapidophyllum юрста сортсь, сембода якшама кирди пальматнень эзда фкясь . Вирьса сон васьфневи шяйналга Америконь Сотксть лямбе-шистямаширеса.

Дискифус (латинокс Discyphus scopulariae ) — Орхидея тъналста панчф касыкссь. 1 калопне (вид). Васьфневихть Панамаса, Венесуэласа ди Бразилиеса.

1993 — 9-це июньковста ушедомс Мордовия республикть экономиконь сотксонц полаяй оцюняц, июньковста ушедомс — Москунь экономиконь сотксоть полаяй оцюняц.

Тянивок лезнихть исследовательхненди историкть тяштьксонза мордвать шкаенди озонкшнеманц колга, сире пингонь койхнень, обуцятнень колга. Пичедезь тяшти авторсь мордвать пяк вишкста рузыяманц колга: «Мордовскяй кяльсь юмси. Леплейка, Вечуткина, Кельгенина велетне вишкста рузыяйхть...».

Селикса (рузкс Рождественское, Кижеватово) - кунардонь мокшень ошсь, мокшень культуронь оцю вастсь Селикса ляй ваксса. Тяни велесь Пензань аймакса, Городищань районца, 18 вайгяльбет Бессоновка велеста, Пенза-Городища оцюки лангса. Ушетфоль 915 кизоня. Ушедыец - мокшень иняля Селиксь. Эряйхне 3482. 877 кудбирьф (2004). Велень пуромкс.

потмоширдень: Нижняй Новгородонь аймак (К), Чуважень республик (КШс/Шс), Симбирень аймак (Шс/ЛШс), Пензань аймак (Л/ЛШв), Рязанень аймак (Шв/КШв)

Джами-ат-таварих (фарси кяльса: "Сёрмадоматнень кярьксть") - персиянь эрямопингонь ди масторонь тефнень содай Рашид-ад-динть покаманза. Пяк содаф лисьма монголхнень эрямопингснон колга.

Атянь пуре – пуресь, конась путнесть Очижинь карша йоткшиня эсьнень пялеса. Медть атянь пуре тиемс рамсень эсьнень келеса. Кафта шра лангс кочксесть йархцамбяль. Пуреть путнезь атянь атятнень лемс шкай ужети шрать лангс. Сяда мърга шири путнезь пуре кулоф бабатнень лемс. Кърьвяснезь атянь штатолть.
Афкукс стак корхтайхть, бта апак кстиндак мокшетне ульсть идолопоклонникт. Вестевок ашельхть мокшетнень аф шуфтста тиф, аф кагодса тяшнеф шкайнясна. Виде корхтамс, ульсть синь шкаень вантф шуфтсна, конатнень ала макссесть казнет шкайнятненди, но вестевок ашезь лувонда ня шуфттнень шкайнякс. Видекс, мокшетне пингста пингс озондсть шити и ковти, но лувондозь синь шкаень тифокс.

Лофца — акша ведсь, лофцаень тряень васенце ярхцамбяльсь, конаса синь авакатне андсазь. Тяни лофцась моли лама ломанень ярхцамбяльс, сонь нолдамась арась оцю экономиконь тарадокс.

Армение (Армениень республикась) (армянонь: Հայաստանի Հանրապետություն — Айастани Анрапетутюн), Армение (армянонь: Հայաստան — Айаста́н) — Лямбеширень Кавказонь масторсь. Масторкитьксонза шистяма ди лямбе-шивалгомширеса Азербайджан мархта (Нахичевань Автономонь Республик), лямбеширеса Иран мархта, шивалгомширеса Туркамастор мархта, кельмеширеса Грузие мархта. 1921 кизоста масторть аш иневедьжири лисема. Карабахонь тёкштядема меле ащи блокадаса Азербайджанонь эди Туркамасторонь ширде, Грузиень ширде дискриминациеть ала транзитонь тарифнень коряс. Пряошец — Ереван ошсь.

Тарбей - Торбеева (рузкс Торбеево) – ош лаца эряма вастсь, ушетфоль 1659 кизоста сявомок. Мяляфневсь 1669 кизоть ушетксста. Лемоц сась Тарбей ушедыенц лемста. Тарбеень районть пряошец.

Мзярда Зирняйрясь Бабась ёфксса няфневи кяжи, ломанень сивикс, сон сидеста аф пяк шарьхкоди. Эсь прянц вастс стирьшабась путы Зирняйрясь Баба ваксс поювонь мокорьня эди Зирняйрясь Баба сивомок сонь арьси сивозе стирнять. Зирняйрясь Бабась ёрай путомс стирнятьке цёранятьке кайме лангс, тонгомс пянакуду, рястамс, сивомс. Шабатне пряснон вятьсазь сяда ёжуста: синь озафтсазь Зирняйрясь Бабать сонцень пянакуду.

Фкя пяледа кържа мокшень ломатть эряйхть Мордовиянь автономань республикса, Рузмасторонь Федерациеса, Кучка Рава лангса. Мокшет эряйхть Самарань, Пензань, Оренбуронь аймакса, эди Татармасторса, Сибирьса, Ичкозе Шиньстяма ширеса, Украинца, Эсти масторса, Армениеса, Австралиеса ди Америконь Сотксса.
Атямшкай, илякс Мельцедей (эрзякс Пурьгинепаз, Мельседей) - мокшэрзят шкай. Кода арьсесть нижегородскяй эрзятне, П. шачфтозе Анге Патяйть стирец (Нишкенде тейтерь). Преданиять коряс П. шачсь кичкор пильгокс, сяс Чипазсь и Анге Патяйсь ёрдазь сонь Масторть лангс, коса сон эрясь снярс, мзярс ашезь са пинге рьвяямс. П. образса няфтьф мифологическяй соткссь ломаттнень и шкайхнень ёткса (ломанень Мирсь и шкаень Мирсь). Азондоматнень, мифологи-ческяй моротнень эса няфневи (азондови) П. кельгомац Масторонь стирти Алдуняти, сонь рьвяяма мялец Алдунять лангс (П. кельгозе Ёндолавась, кона сяс и шавозе Алдунять). Мифнень эса П. няфневи то од мазы цёракс, то, меколанкт, равжа ломанькс, конань сельмонза палыхть тол лаца. Мифологическяй азондоматнень эса корхтави П. и Мастор лангонь мокшень стирть Васальгять (эрзянь стирть Сыржать) рьвяямаснон колга. Мифнень коряс, рьвяяма-максома илать пингста П. кштись шаванятнень, куцюфнень ланга, пяк юватькшнесь. Мзярда сась пинге сявомс од рьвянять, П. ювадсь пяк вииста, кода атям, сельмостонза ляцсь ёндол, конань эзда крьвязсь кудсь. П. рьванц мархта тусь менельти. Тя пингста сявомок лувондсазь, што П. атямбачк кшти шаванятнень ланга, кода эсь рьвяяма-максома иласонза. Атямъёткть мордватне-терюхаттне лисендельхть ульцяв, кеподелезь вяри кядьснон и ювадельхть: "П., стастоня, стастоня, тон тяни минь". Повериять коряс, атямбачк П. арни менельга кафта или колма толонь алашаса (шарыенза – ёндолхт); кержи кядьсонза П. атям, види кяденц эзда тушендоль пизем.

Авторсь пачфни, што мокшэрзятне лиянь лангс ашесть врьгятне, маштсть ладяма шабраснон мархта, синь ширесост пяк цебярьхть модатне, лама вирьда, ули коса кунцемс калхт и стак тов. Но мокшетнень лангс сидеста врьгятнесть, северо-запад ширде — русне, юго-восток ширде татархне. «Мокшетне, — сёрмадсь этнографсь, — кода маштсть араласть эсь пряснон, и аньцек ни эста, мзярда лангозост врьгятида пяк ламоль, мзярошка пингс макссесть пря, паннесть дацькя сёроса, питни кедняса, медьса, а меле синь тага кярьмотькшнесть эсь тонатф тевснонды».
Тюштень — айнемань ине мокшень оцязорсь, конась эрясь IV-це сядокизоста. Лувови мокшень, эрзянь, мишарень и, улема, лия ломаттнень кяденьгирдемаснон вятиекс. Кунардонь айнематнень коряс сонь ульсь Торама кярьгец, кона илядсь ломаттненди тумдонза инголе. Снярда макссь вал: сон сай лездома кодак марясы ся кярьгонц вайгяленц. Меле «Тюштень», «Тюштя» валсь арась лемкс, вельдест кармасть мярьгома мокшень ди эрзянь лия оцязорхненди. Тюштя - мифологиянь персонаж, сяда меле - мокшетнень и эрзятнень оцюнясна. Ингольдень фольклоронь сюжеттнень эса - цебярь образ, сяда мельдень материалхнень эса - кальдяв. Кой-кона тяштьфонень эса азондови, што Тюштя,Тюштень - мокшень оцязорсь, И.И.Дубасов Тамбов аймакса эряй содай ломанть ваноманнзон коряс, Тюштян эрясь Зубово-Полянаса, вирьхнень эса, конатнень маласа ащи Ширингуши велесь. Лия мифологиянь произведениятнень эса Тюштя ащи акща алаша лангса, сонь лездыенза - кшнинь нярь мархта вещай варсись, колма цёфксне, мешавась, алашась. Сон маштоль арамс алашакс, мешекс, цёфксонкс, щукакс, атёкшекс и ст.тов; маштсь полафтомс эсь прянц, кепотьксонди од ковста араль одкс, пялековста - виияль, машты ковста араль атякс. Тюштя эряй панда пряса, шинь стяма ширеса. Масторть лангса сон инь козясь.Улихть сиянь палатанза, зрнянь щамоц. Сон пяк мазы, сери, щаф - каряф наряжафста - акша панарса.

Ангольхть энялькшнесть шумбрашинкса, цебяренкса, оцю тевонь кида инголе. Ломаттне пельсть юмафтомс ангольсна и тя пелемась тись лама примета, суеверия и аф мярьгомат: афольхть мярьге сельгомс види лафтубрява – тоса ащи анголь; сельгат вальмава – поват анголень сельмос и сон туй эздот; кда ушу лоткат кить лангс – анголь аф ётави мархтот кить туркс и туй эздот; сярят кить лангс – анголень сельмос поват – каттанза анголень Верондамать коряс, кудста лисемста най эряви тердемс мархтот анголь, штоба сон молель мархтот и ванфтолензе.

Сёрмадыхне сонь марса тисазь лама масторонь кяльса вики технологияса: кие - мезе содай - сянь колга и сёрмады; максси лезкс, петни сёрматфкстнень эса . Википедиясь шачсь 2001 кизоня, и эрь шиста касы, мархтонза тиевихть содавиксокс Интернету сувсихне. Википедиень петнихненди мярьгихть рузкс википедист, мокшекс мярьгихть викинь (википедиянь) кирдихне.

Крымонь татаронь кяль илякс крымонь кяль (крымонь татарокс Qırımtatar tili, Qırım tili, Къырымтатар тили, Къырым тили) - туркань кяльхнень эзда фкясь.

Супа — марстонь лемсь, тяфта мярьгихть губорхненди ди панттненди покаряв пря мархта. Синь васьфневихть Сибирьса, Байкал эрьхке маласа, Кола нярьмасторса ди Ичкозе Шистямаширеса, стане ина Камчаткаса ди Курилонь цёнгава, Крымса, Кавказса.

Финно-угрань кяльхнень ули википедиясна эсь кяльсост: эстононь кяльса, суоминь кяльса, венгрань кяльса, саамонь кяльса, вепсонь кяльса, пандонь – и пакся – маринь кяльса, коми – зырянонь и коми –пермень кяльса, удмуртонь кяльса, мокшень и эрзянь кяльхнень эса. Эстониянь википедиясь ащи колмоцекс статьянзон лувксснон мархта .

Музейть эса ули кода няемс 6000 налхксемкада и налхкшта. Някатне няфтевихть эстониянь народнай стильса. тяфта жа няфтеви художественнай някань выставка, лия масторста казнет, а тяфта жа финно-угрань народонь някат
Тялонда сяда сидеста арнесть нурдса. Синь аф фкя лацотольхть, ульсть сяда оцю нуртт, ульсть сяда ёмлат. Финцнень мархта усксесть пенгат, шужярь. Сяда козятне кирдсть ломанень усксемс тёждя нурдонят-санкат. Мзярда усксесть кувака шочкт, нуртть пес сотнекшнесть ёмла нурдоня.

Ош (рузкс Краснослободск) - ошсь Мокша масторса, Мокша ляйть кержи търваса 100 вайгяльбет Сараношть эзда. Мордовия республикть Ошень районть пряошец. Лувови ушетфоль 1570 интай афкукс ушедоманц пингоц аф содаф. Ошсь ушедфоль кунардонь мокшень ваксарош вастса.

сисемчислаське фольклорса сидеста васьфневи. Мзярда Нишкетиезень эрзя ломаттнень , кармась лувксснон касфнема и касфтозень мянь сисем велети; сисем кизот кунци калхт Ведявать ляйсонза калонь кунцись; сисем сабан- сокаса сокай Тюштя и ст. тов. Абондомста авась лашадьсыне "кафцьке кядензон", синнесыне "кемоньцке суронзон", кемгафтуваОмбоце кемонь числатненm эзда мокшэрзятненди кельговсь 12. мифнень эса алашать кемгаФтува вашенядонза, яксяргсь алыяй 12 ал, тюштя сокай 12 лишмоса и ст. тов

Валморонь тяштеманц ушедозе шабакспингстокиге. Ашезе кадонда тя тевть онафнемста и журналистокс покодемать пингста. 1977-це кизоня Мордовиянь книжнай издательстваса нолдазе "Поезда" стихонь васенце книганц. Сон тусь мяльс лувихненди сяс, мес Снегирёв Н. А. эсь тяштьфсонза од сельмованфса варжакстсь перьфканза эряй ломаттнень лангс, конат эряйхть велеса и конат эсь пуворксу кЯдьсост сатозь Сяськомань Шить Великай отечественнай войнаса и аф сяда теждя канкс кандыхть эрь шинь эряфсост - тевсонза лама лирикань валморода. "Мой тихий край" книгац нолдафоль Саранскяйса "Добрые люди" книгац нолдафоль Москувонь "Молодая гвардия" издательстваса Тяда башка, Н. А.Снегирёвонь валморосонза сидеста лисендсть марстонь сборникса, альманахса, "Москва", "Знамя", "Сельская молодёжь" журналса "Юбилей" повестень и азксонь сборниконза лиссть Мордовиянь книгань издательстваса 1993-це кизоня

Венгеронь мастор илякс Мадьяронь мастор (венгерокс Magyarország) илань коряс Венгеронь республик (венгерокс Magyar Köztársaság) - кучка Явропонь масторсь конань улихть масторкитькссна Австрие, Словакие, Украин, Румыние, Сербие, Хорватие ди Словение мархта. Пряошец Будапешт. Масторонь кяльсь венгероннесь (илякс мадьяронь кяль), Суоми-Угронь кяльхнень эзда фкясь.

статистическяй пуромксу. Сон лездсь кафта учительскяй семинариянь панжемаса, фкясь панчфоль 1872 кизоня Симбирскяй губерниянь Порецкяй велеса, а омбоцеть панжезь 1874 кизоня Псковса. Тоза сон ётафтфоль директоркс. Тя вастса Ауновский работась 1875 кизонь 25 февральти. 26 февральста учёнайсь-этнографсь кулось, тейнза мольсь сембоц 40 кизось. Мордовскяй исследовательсь И.С. Фёдоров мзярошка пинге тяда инголе сёрмадсь, што В.А. Ауновский, ужяленди, юкстаф, «а сон лама тись мокшэрзятнень культураснон, койснон, историяснон тонафнемаса». В.А. Ауновский, кода и лия ламоц рузонь учёнайхне, вяри путнезе лия народонь культурать эсь лацонь ширенц.
Шачсь Кранцмасторса (Францияса), Марсель ошса, Иняру Дезире шиста. Аляц банконь покодиель, ваймама пингста налхксь кафеса, Сине илялем ала. Фернан васенцеда ушедсь налхкома сире "Шав" театраса мъзярда сон ветель. Мархтонза налхксь сонь брадоц Марсель. Меле Фернан кармась налхкома кода рахафты ди арась содафокс. Кизода меле ушедсь торпингсь ди сонь аляц тусь фронтс. Торпингта меле аляц сась куду, меле ушедсь йомла йархцама васта кудснон маласа. Фернан кармась лезнема теенза. Теенза изь удала тонадомс тя тевти. Сон тяряфнесь покамс портса, банкса, интай мезеге пара изь лисе ди сон мърдась налхкома тевс. "Эльдорадо" кабареса, Ница ошса, сонь арась Фернанделькс: афишаса тяштезь "Вага сонь Фернаноц/Voici le Fernand d'elles". "Сон" ульсь Анриет Манс, Фернанонь ингольдень банкста покай ялганц сазороц, кона сёрматкшнезь теенза морхт ди опереттат. Фернандель арась васенце рахафтыкс полгаса, содафокс сонь "алашань мъзолфонц" эса. Мъзярда Фернанделенди топодсь 22 киза, сонь сявозь ушмовийс (армияв). Сон ульсь мелянзайкс (писарькс)93-це пандонь артилерия ушмоса. Меле сон мърдась Марсель ошс, коса "Парамаунт" театрань оцюняц сявозе сембе Кранцмасторга оцю якамас. Меле сон кармась налхкома Паризонь (Парижень) "Бобино" театраса. 1938 кизоня Фернандельть сявозь фронту, коса сон служась ди тага налхксесь, рахафнезень ялга ушматтнень (солдаттнень). Киноса Фернандель васенцеда налхксь 1930 кизоня, нюрьхкяня фильмса "Сембода пара ванни/La Meilleure bobonne". 1931 кизоня Марк Аллегре (Marc Allegret) макссь теенза «аф машты габаряй» рольсь "Акша ди равжа/Le Blanc et le noir" фильмса тиф Саша Гитрить (Sacha Guitry) сёрмадоманц коряс. Фернандель налхксесь 150-да лама фильпнень эса. "Балонь тяштема книганя" фильмсь (ф. оцюнясь Жульен Дувивье (Julien Duvivier) Венециень фестивальса 1937 к. сявозь "ине пара омба масторонь фильмсь" казне. 1942 кизоня Фернандель кармась покама фильмань оцюнякс, тись колма:

Аспарагус (латинокс Aspáragus) - Аспарагус касыксонь тъналсь. Сидеста васьфневи Asparagus officinalis сортсь. Аспарагусть тишень эди пялекофкснень сортонза, модалдонь оцю юр мархта эди кувака почкат. Аспарагусть почконза пяк танцти деликатессь.

Идель-Урал статть пряфтоц Садри Максуди Арсал ворьгодсь Суоми мастору 1918 кизоня. Сонь лямбоста васьфтезе Суоми масторонь омбамасторонь министороц, конась мяляфнесь кода Садри Максуди Арсал аралазень Суоми масторонь эсьпряньвятеманц Рузонь Думаса. Садри Максуди Арсал тага васедсь Эсти масторонь оцюнянзон мархта, меле Шведмасторонь, Германия масторонь эди Кранцмасторонь оцюняснон мархта, корхневсь Шивалгомширень лезкс Идель-Урал статти.

Шачсь Дубёнкань районца, Кабаева велеса 1-це ноябрьста 1959-це кизоня Дубенкань районца, Кабаева велеса учителень семьяса. Велень школать аделамда меле (1977) кизоня сась тонафнема Мордовияв, Саранскяи, Н.П. Огаревонь лемса университету. 1980 кизоня кучезь тонафнема М. В. Ломоносовонь лемса Москунь государственнай университету. Аделамдонза меле покодсь "Мордовскяй университет" лама тиражень газетаса корреспондентокс, тоста тердезь "Сятко" журналу поэзиянь отделти редакторкс.
"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "

Лит.: Степанов П.Д. Мордовские сушильни хлеба в бывшей Саратовской губернии // Тр. Нижне- Волжского краеведческого музея. - Саратов, 1929. - Вып.1

Маглока (рузкс Пушкино) - велесь Мордовия республикса Мокша масторса, Орозаень районца. XVII сядокизоста велеть лемоцоль Сидоровка (рузонь тяштьфксста): "Резепа князь Кугушева, в Инсарском уезде в деревне Сидорова пашни <...> четь в поле, а в дву по тому ж со всеми угодьи". Иля рузонь лемонза Могиловка, Могилёвка, Рождественское. 18 эряй (2005 к.). 1939 кизоня 19 сентябрьковста Маглокась лемтьфоль Пушкинакс, Пушкин валморайть кунардонь пинкнень Мокшень масторса улеманц инкса.

Атерь (рузкс Атюрьево) - велесь Мордовияса, Мокшень масторса. Атерень районть пряошец. Ащи Ляча ляй ваксса, 32 вайгяльбет Машина ки Тарбей станциеть эзда. Ушетфоль XVI сядокизоста. Эряйхне 15.100. Сараношть эзда 143 вайгяльбет.

Пингонь ётазь В.Н. Майнов сатсь сатфкст этнологиясовок. 1875 кизоня лия учёнайхнень мархта сон кучфоль Парижу географическяй конгрессу. Ся конгрессти Майнов аноклась цебярь этнографическяй выставка, коса няфневсь лама материалда Россиянь нароттнень колга, тяса ульсь нльне этническяй карта, конань аноклазе академикть А.Ф. Риттихонь комиссияц.

Электроулав ЭР2 - (Ригань, 2-це типсь, нолдамвастонь тяшксоц 62-61) — электроулав сериесь, нолневсь 1962 кизоста Лямбековста ушедомок 1984 кизоти сёроньковста тюжяговонь молемс.

Казахстан илякс Казахстанонь Республиксь - масторсь Кучка Азиеса ди Шистяма Явропса. Сембода оцю масторлангонь масторхнень эзда фкясь. Масторкитьксонза Рузмастор, Узбекистан, Киргизмастор, Туркменистан ди Китай мархта. Пряошец Астана.

Паксянь кружамань озкст - мокшень Кристозшида мельдень озкссь, конась ётафнесть Тройцять карша. Велеть, паксятнень шарома лисендсь сембе эряйхне: шабатне, од ломаттне, атятне. Тя шаромась ушеткшневсь церькавть эзда. Велеса, коса церькав ашель, шаромать ушетькшнезь калмалангста. Эши ваксса озондсть вярдень шкайхненди, анасть мани шит, козя сёра. Тяда меле сембе симсть, ярхцасть. Озондыхнень валондозь ведьса, анамок шкайхнень ширде пара пизепт кизоня.

Лама ломаттнень ульсть эсь ковгярькссна кона сатсть эди лездсть синь койснон-кърдаснон, тевснон якафтоманцты. Кепотьксонди Мокшень кунардонь ковгярьксоть коряс кизоть ушедовсь аф яндварьста а тунда марковста.

Содаф, што кой-кона исследовательхне лувондозь мокшэрзятнень идолонди озонкшникс. В.Н. Майнов тянь лувондсы аф виде мялькс. Сон сёрмадсь: «Мордвась идолонди мзярдовок ашезь озонкшне, синь ашесть сюконякшне эсь кядьса тиф кодамовок предметонди, синь озонкшнесть сянди, мезть шачфтозе, касфтозе природась». Майновонь трудса лама кунардонь пингонь мор¬довскяй молитвада, религиозно-мифологическяй терминда и стак тов. Сембось тя пяк лезды аф аньцек историкненди, этнографненди, но и кяльть тонафниензонды и фольклориеттненди.
Алексеень Кузьма ( 1764 к. октябрьковсь, Нижняй Новгородонь уезонь Оцю Сеське велесь — кулома пингоц аф содаф, Иркут ошень губерние) - Терюшевань эрзятнень 1804—1810 кизонь шяхярень-койгонь стяманц вятиец.

Якстерь тяштеня - эрь ковонь илюстрацие мархта идень журналсь. Ноляви 1932 кизоста сявомок Саранск ошса. 1933 — 1941 лисендсь "Якстерь галстук" лем ала. Войнань кизотнень ашезь лисенде. 1964 кизоста сявомок кармась лисендема "Мокша" журналти полаткс лаца. 1988 кизоста сявомок башка эрьковонь нолдафксокс "Якстерь тяштеня" лем ала. Журналсь лезды тонафтомс иттнень шачема масторонь кельгикс, перьфпялень ванфтыкс. Оцю мяль шарфневи тнафнемвастса шачема кяльть и литературать тонафнемаснонды. Журналса лисендихть тонафтф ломаттнень, тонафтыхнень, сёрмадыхнень сёрматфкссна. "Якстерь тяштенясь" печатлай валморат, азкст, баснят, айнемат, тонафниень архтомат, лия материалхт.

Мочалов В.А. Кижеватов Андрей Митрифанович / Пензенская энциклопедия. М.: Научное издательство «Большая Российская энциклопедия», 2001, с. 234.

Нят аф аньцек мазоптомкатольхть, атякшнень коряс шарьхкотькшнезь, кона карьсь види пильгонь, а кона кержи пильгонь. Кунардонь карьхнень эса ульсь нинге карь пула.Котцевсь ленгя пакш сязьгатань пула лаца. Кувапмоц карь пулоть улендсь 12 сантиметра, келец 2 — 3 сантиметрат. Карьсемста карь пулоть кепсезь пильге сяярти и тяфта ашкоткшнезь пракстаса. Тяфта карьсь сяда афоль прашенда канниенц пильгета. Тяфтама карьхть XX векть ушетксста каннекшнесть аватне праздник шиня.

Смирновонь Иван нюрьхкяня азксонза ётафтфтольхть ламоц иля масторонь кяльхненди. Тяфта минь колганок сяда лама кармасть содама и тостонь калкне.

Недерлантт, илань лемоц Оцязорксши Недерлантт (голандокс: Koninkrijk der Nederlanden) - парламентонь демократиень конституциень оцязорксшись кельме-шивалгомширень Явропса. Недерлантт масторса шивалгомшири ди кельмешири ащи Пялевень иневедь, сонь ули масторкитькс Бельгие мархта лямбеширеса, ди Германие мастор мархта шистямаширеса. Пряошец Амстердам, кошардомвийсь озай Гааг ошса.

Индиень лотос илякс лотосонь панчф (латинокс Nelumbo nucifera) - Индиеста лотоссь, мяльстушенды мистиконь ведень касыкссь улеза-пиже апак начфтт лопань эди розань панчфонь мархта. Буддати озондыхне сонь кандомс синь озондомасост. Сембе касыксонь пяльксонза кондястихть ярхцамбяльс (васенцеда видьмонза ди модань пяштенза), сон сувси лама эрь кодама Лямбе-Шистямаширень Азиень ярхцамбяльс. Тя шяень касыкссь, конась касфтови ведьгаштаз кондяма.

Попугайхне (латинокс Psittaciformes) — попугай ди кирьхксти маладыхне (Psittacopasserae) тъналстонь нармоттне. Коза сувсихть 372 попугаень калопт.

2001 кизоня басса морайсь Andrus тусь полгаста, сяс мес сонь эсь тевдонза ламоль, и седяманди пингоц прокс изь ляткшне. Басса од морайсь, Kuri Raivo, мувсь аньцек 2-шка ковда меле.

Маскаевсь шачеманц коре мокшень аля, сонь тядяц пялес рузава пялес украинава. Сон эряй Америконь Сотксса, Вест Сакраментоса, Калифорние статса сонь ърьвац Светлана ди ниле стирнянзон мархта 1999 кизонь ушедомс. Сон — Америконь Сотксть ошеряйсь 2004 кизоста. Рузмасторонь президент В. В. Путин макссь теенза Рузмасторонь ломаньтналонь казне 9 декабрьковста 2006 кизоня.
Явропса тя тяштеналонди мяргсть «Локсти» сяс мес тяштьтне шарсть лии локстити кели паця мархта. Грекань айнематнень коряс Зеус арась Локстикс Ледать содаманзон инголе. Меле Ледась шачфтозень Кастор эди Полукс (Кафтасть), Тройстонь Елена ди Клитемнестра.

Лит: Брыжинский В.С. Народный театр мордвы. - Саранск, 1985; Корнишина Г.А.Традиционные обычаи и обряды мордвы: исторические корни, структура, форсы бытования. - Саранск, 2000

Масланця – мекольце мокшень тялонь илась, мъзярда оттне арнесть лишмоса, кштишендсть, морсесть. Сембе пуромкшнесть масла пандть ваксс. Аф пяк кунара ърьвакс лисьф од ърьвятне каннесть кудста суронь пачат, каванязь стирьхнень, цёратнень. Цёратне паронь пандоманкса арфнезь синь нурдоняса. Од мирдсь эди ърьвясь Масланцяста якасть инжикс стирень куду. Оттне сяда лац сотцезь эсь ломаньцнон.

Пуромксс, конась ётавсь Маринь Масторонь Тонафтомюрхса, састь 600-шка полаяйхть 16 масторста. Пленаронь васедематнень меле пуроптсть 25-шка пялькст. Тяка пингста мольсть 4 симпозиупт. Пуромомань пингта инголе автозиянца шавфоль Юрий Владимирович Андуганов, Маринь Тонафтомюрхтонь профессорсь, кочкаф Х Ломаньётконь пуромксть Оцюнякс.

Кельмеков илякс Январьгов - кизонь васенце ковсь. Январьгов лемсь сась латинонь кяльста рузонь кяль вельде. Кунцема (охотниконь) ковгярькс коряс сонь лемоц ургов.

Алексей Шахматовонь валонзон коряс, Учаень Роман ломанць пяк асуволь: лац содазе мокшень фольклорть, сонь ульсь музыкань талантоц. 1905-1906 кизоня сон аноклась фольклоронь материалхт Шахматовонь книганцты, сонць сёрмадсь нотат кой-кона калконь моротненди, путозень эсь тяштьксонзон: "Эсь эряфонь азондомат", "Лятфнемат". Синь ётксост: "Азкс Фёдор атянь колга", "Аф шарьхкодеви тев Порт-Артурть мархта", "Азкс аф мяляфты мордвинть колга", "Коське Карабулак и Арчилов велетнень историясна", "Грузинонь оцязоронь идсь и мокшетнень кстиндамасна", "Кода ётась мокшень масторсь рузонь князти" айнематне. Учаев тись литературонь латцема "Мянтьф пула пиненясь" ёфксти. Ванондыхнень койса, тя "сембода смузю эди социалень ширде аф пели ёфкс" XX сядокизоть ушетксста Рузмасторса нолдаф ёфкснень эзда. Пинеть калмаманц вельде пяк кяжиста пеетькшневихть козяшинь мельге пани церькуфникне. Алексей Шахматовсь пяк вяри путнезе Учаевонь сёрматфонц. "Эрек кунардонь пинге" журналса Шахматов печатлась "Тяниень калконь арьсемась". Эсонза сон корхтай "тяфтама сёрмадоматне сай пингть лездыхть методологиень ширде литературонь историкненди" .

Кинякинонь васенце валморац "Миронь гуляня" нолдафоль "Мокшень правда" газетса. Мокшень кяльса лиссь "Эряфсь и кельгомась", "Инь мазысь", "Кизот-вайгяльбет", "Ялгаксшинь седь", "Анок ульхть!", "Шачень эряма павазукс" поэтическяй китпонза, мокшень эди рузонь кяльса - "Сизеф алашань вайгяль" кярькссь; рузонь кяльса - "Тревожусь", "На свете нет тебя дороже", "Под солнцем и луной", "Первопроходцы" книганза. Кинякин ётафтозе мокшень кяльс "Калевала" карело-суоминь эпость, рузонь литературань класиконь покамаснон, Рузмасторонь калконь сёрмадыхнень сёрматфснон, тяфта ина омба мастороннетнень. Сёрмадозень Мордовиянь Республикть гимнань валонзон. Казьф лувомань орденца.
Кранциень кяль илякс франциень (кранцокс français) - кяльсь, конань эса идькспингста корхнихть 80 мильоншка ломатть масторлангса ди 200 мильон ломаттненди сон ащи омбоце эли колмоце кялекс. Сембода лама кранциекс корхнида эряйхть Кранцмасторса. Ламот тага эряйхть Канадаса, Бельгияса, Швейцарияса, Кранцонь Африкса, Люксембургса, Монакоса ди Американь Аймакнень Сотксса.

1884 кизоня апрель ковста Тамбовса тифоль учёнай архивнай комиссия. И.И. Дубасов кочкафоль тя комиссияти васенце председателькс. Комиссияти сембоса лезнесть А.Н. Норцов, С.А. Березнеговский, П.И. Пискарёв, В.В. Воейков, И.Ф. Токмаков, В.И. Холмогоров, М.Г. Розанов и лиятне. Ня ломаттне покодсть «аф гонораронкса, аф литературнай славанкса... Синь кельгозь родинаснон и кельгозь наукать».

Вирьса-панданалса сонь 2 башка полганза, синь аф фкат видьмонь коре. Parajubaea torallyi – сонь видьмонза 7 сантиметрашка оцю, Parajubaea torallyi (microcarpa) колмонь кърда сяда ёмла. Ванф коре синь пцтай фкат, интай панданалса ёмла сорт аф пяк сери сонь оцю видьмонь сортонц коряс.

Компрахчице (силезиякс: Kůmprachćicy, полекс: Komprachcice) велесь Ополень воеводшиса (Силезия аймаксь), Полень масторса. Компрахчицеса 2754 (2015) эряйда. Велесь ушетфоль 1300 кизоня.

Лит.: Paasonen H. Mythologisches, etymologisches // Memoires de la Societe Finno-Оugrienne. XXXV. Helsinki, 1914; Мельников П.И. (Андрей Печерский) Очерки мордвы. Саранск, 1981.

Христианскяй верать примамда меле П. лувондсазь Илья Пророкть лаца (Илья Пророксь – христианскяй атямонь и пиземонь ваны-максы). Тя арьсемань ширесь кемокстась велень озондомаса-озксса: Эльгонь шиня (Илья пророкть) и мзярда пяк ламос ашель пизем мокшэрзятне якасть лисьмапряти (кой-коса ляй трвати) и эняльдельхть П. и Илья Пророкти, штоба синь максольхть пизем, паксятнень афолезень шава цярахманць. Иланди-озксонди П. лемс печкольхть сараст.

Шееронь карькс паксянь – Convolvulus arvensis – ламакизонь тишень кондям касы, лувондови шееронь карьксоннетнеди – Convolvulaceae. Касы сембе вастова, апак лувонтт Крайняй Северть. Рузкс тенза мярьрихть вьюнок, березка, берестень, тянучка. Тишесь кувака (васетькшевихть фкя метрань кувалмоса), ацаф модать лангса или ашкотф лия тишетненди. Лопанза кувака пильгоня лангсот, сянгярят. Видьмонза ёмлат равжет. Панчфонза оцюфт, акша или инезиаза-акша тюсса. Шееронь карькссь касы паксява соронь тишекс, перева, коське лугава, лоткова..

Медсь – мокшэрзятнень кунардонь пингонь тонаты ярхцамбяльсна. Мокшэрзятне эрясть вирю вастса, синь кунаркиге маштсть вирень мешень медень кочкама. Медьста тиендсть пуре, кона путневсь сембе оцю озкснень, илатнень пингста. Мокшэрзятне лац содазь медть пчкафты виенц. Мокшэрзятненди сашендовсь паннемс медень оцю дацькат рузонь княсненди, монголо-татархненди.
Велень озкс (илякс Велень пуре) - Кристозши ингольдень пингста мекольцесь ди инь оцю тундань мокшень озкссь, конась ётафневсь видемать аделамда меле. Кристозши мельдень пингста тя озкссь ётафневсь Тройцяда меле эли Пятруть самс. Озондоматне мольсть колмошка ши. Кафта шит анасть вярдень шкайхнень ширде пара сёра, колмоце шиня ётафнесть Ушманонь озкс (илякс Солдатонь озкс). Озонкшнесть башка: алятне пуромкшнесть Атянь озксс, аватне Бабань озксс. Озондоматне ётафневсть ляй търваса эли эшиня ваксса, шуфта ваксса. Кунардонь пингста, улема, озондсть репештяса. Озкснень пингста валонкшнезь озондыхнень ведьса аназь вярдень шкайхнень ширде пизепт эди козя сёра, тянди ёрясть вяри алхт, аназь сёрось шачель сяшка, конашка ал тюжась ди с. т.

Ельмеев, Василь (рузкс Ельмеев Василий Яковлевич) шачсь 18-це шиня январьговста 1928 к., кулось 9-це июльковста 2010 к. - ломаньпуромксонь смузьшинь, тонадомань методологиень, ломаньтъналонь тонафнемаксонь ди тонадомань экономиконь содайсь, смузьшинь содама тонадоматнень докторсь (1964), экономикань тонадоматнень докторсь (1978), профессорсь (1966). Шачсь Сузгярьге велеса Мордовия республиконь Орозаень районца. Шачемас коре - мокшень аля. Аделась смузьшинь содама факультет Ленинградонь университетса 1950 к. ди тяка факультетть аспирантуранц 1953 к. 1950 к. ушедомс покай Питерьбуронь университетса.

2000 кизоня полгу сась 2000 Varulven. Сяда тов сон ванць тефнень мельге ди пингста пингс седясь полгать мархта. Varulven тонадсь эрь кодама седямбяльса кунардонь фолк моронь налхксема. Пинге ётазь шарьхкодевсь: металсь ди сире эстинь седямбяльхне фкя-фкянди ладяйхть. Metsatöll-сь сяда тов малаткшнесь сире эстинь рунань мораманди ди калконь седяманди.

Хопра (рузкс Хопёр) - ляйсь Рузмасторса, Липецкяень, Томбунь эди Воронежень ди аймакса, оцю Дон ляйть кержи шудемац. Ляйть кувалмоц — 520 вв, вастоц — 324 км².

Ретороманонь (илякс романш) ниле Швейцариянь масторонь кяльхнень эзда фкясь. Сувси рето-романонь кяльхнень тъналс. Лувови сон шачсь вульгар латиноннеста ди пяк мала кранцонь, окситань ди пялевень иьалиянь кяльхненди. Ретороманокс корхнихть 100,000-шка ломатть Граубюнден (Грисон) кантонца.

Вяшкома - мокшень седямань кядьёнкссь. Тя инструментсь сяда кувакаль, 30-70 сантиметра. Вяшкоматнень тиендезь илиста, керсесть 4-6 варянят. Вяшкомаса морайхнень коряс кштишендсть, морсесть морот. Вяшкомась моли нюдить и уфамть мархта ансамбляса. Вяшкомаса морамат 1914 кизоня сёрмадсь фонографса А.О.Вайсянен, меле сон печатлась работа "Mordvinische Melodien".

Цёфкс (сире мокшекс Сонкс, рузкс Соловей-Разбойник) — XII сядокизонь айнемань мокшень оцязорсь, кунардонь мокшень морастонь инялясь, конась лятфневсь рузонь эди германонь сире сёрмадомаснон кода "Соловей-Разбойниксь".

Криптоцентрум (латинокс Cryptocentrum) — Орхидея тъналста панчф касыкссь. 19 калопне (вид). Васьфневихть Америкса (Никарагуаса - Боливиеса).

Кумокань вирьга касондыхть кържа сонь юрстонза сортт, интай синь пяк лямбонь кельгихть, сяс мес аф яраштыхть минь климатзонк. Мъзярошка синь сортонза косфнихть аквариумга.
Перень кирдиенди пяк мяльстуикс ащихть сонь иможенза. Синь авокада форм коре (оцю груш) 15 сантиметрашка оцю. Синь пяк танцти шини, ламбамаза, сидеста тюжя тюссонь, бежень тюссонь, киксу шобда сыияф тюссонь, сидеста видьмофтема. Ярхцамбяльти парот ишекс, стане ина рястаф, ведь мархта рястаф…

Кунардонь мокшень сёрмадомаса ульсть 3000-да лама тяштькссна. Мокшень тяштьксса ульсь кода тяштьфтемс лепт эди мяльёжат. Эрь мокшень юромть ули эсь тяштьксоц. Синь няфнезь модань, вирень, нешкоперень азоронь лемсна. Cёрмать содазь пяк ламотне и сон вантофсть мянь XIX сядокизоти.

Шачсь 21-це ноябрьста 1913-це кзоня Мордовия Республикань Ковылкинскяй райононь Ёжка велеса ашу семьяса. Аляц — Лука Иванович 1914 –це кизоня ульсь мобилизованнай Васенце Мировой войнаса, тоса сон и кулось. Шабатнень касфтозень тядяц — Анна Демидовна. Ёжка велеса, коза сувсесть нинге колма веленят, ульсь аньцек фкя аф оцю школа, коса эрь кизоня тонафнесь 10-15 шаба. Михаил тонафнесь аньцек 5-це классти молемс. 1927-це кизоня кальдяв урмать эзда кулость сонь тядяц и Анна сазороц. Илядомок сиротакс сазоронц мархта, тейнза савсь кадомс тонафнемац и ушедомс работама. 1929-це кизоня, мзярда Сайгин ульсь велень комсомолонь и од ломанень активть организаторкс, Ёжка велеса ётафнесь коллективизация. 1930-це кизоня сон кучфоль тонафнема мокшэрзянь краевой Совпартшколав. Школать аделамдонза меле (1933-це кизоня) сонь кучсезь практикас Ковылкинскяй райононь Шенгарино вели, коса ся пингть ётафневсть Советскяй властень пингонь сембе мероприятне. Лама тевда тиемда меле, Михаил Сайгинонди савсь велеса панжемс колхоз. Тянкса сонь и сонь маластонь ломанензон аф весть гразьсезь: васенцеда синь пяк пикссезь, омбоцеда, мзярда синь ётафнесть ашу ломатненди пуромкс, бандиттне пякстазь ушень ширде кенкшть и крьвястезь изба-читальняснон. Аньцек «кеньжешканяда» синь илядсть живста.

Рузонь лемоц лиссь рузонь валста "красный" - мазы. Сембе перьфпяльсь тоса пяк мазыель Татищев эди Карамзин тяштематнень коряс. Ошсь ащесь пяк сиде ди мазы вирень ваксса конанди мярьгсть Оцю Мокшень Вирь. Тя вирьсь сембе Мокша ляйть лайме тървасоль эди ашкодсь Краснослободскяйть перьфканза.

Ливан (Ливанонь республиксь) (لبنان — Лубнан) — Маластонь Шистямаширень масторсь, ащи шивалгом Модакучкастонь иневедьжиреса. Масторкитьксонза кельмеширеса ди шивалгомширеса Сирия мархта, лямбеширеса Израиль мархта, шивалгомширеса ащи Модакучкастонь иневедьсь ди Кипра цёнга. Пряошец — Бейрут ошсь.

Кальдердемась – инструментсь шуфтонь. Сявондевсь круглай лаксеф шуфтонь брус, кувалмоц 15-20 сантиметра, келец 7-8 сантиметрат, тя брусти лаксекшнесть пейхть, шарфтомста ня пейхне эрьхнесть вачкаф досканяти – кяльти, досканять пеняц фкя пейть эзда омбоцети токамста эрьхневсь, кайгсь.

1) Каменнобродскяй руснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.